કહે છે કે ખુશામત તો ખુદાને પણ પ્યારી છે પણ આ પ્રકારની નકારાત્મકતામાં કોઈ સાચાં વખાણ કરે તો પણ ક્યારેક વિશ્વાસ ન કરે તેવું વ્યક્તિત્વ ઉભું થાય છે. ગુસ્સામા માનવી પોતાનું જ નુકશાન વધારે કરે છે તે વાત અહીં સાર્થક થતી દેખાય. દક્ષિણ દિશામાં સૂર્યનું રેડિએશન વધારે હોય છે તેથી તે દિશામાં આંગણું , મુખ્ય દ્વાર. રસોડું કે ડ્રોઈંગ રૂમ ન રાખવાની વાત છે, રેડિએશનની સીધી અસર મન પર પડે છે તે હવે સાબિત થઇ ચૂક્યું છે અને ઘણાં બધાંએ અનુભવ્યું પણ હશે જ. તેથી જ ઘરમાં દક્ષિણ દિશાની રચના સભાનતાપૂર્વક કરવી જરૂરી છે. જયારે તણાવ પછી પ્રેસર, પછી હૃદય અને પછી કિડની આમ વારાફરતી ઘણા બધા અવયવોની તકલીફ આવવા લાગે ત્યારે તેના માટે ઊર્જાના વિજ્ઞાનને એક વખત વિચારવું જરુરી છે. ઈશાન, અગ્નિ અને દક્ષિણની સમાન નકારાત્મકતા આવી સમસ્યાઓનું કારણ બની શકે છે. અને જો તેમાં ઉત્તરની સમસ્યા ભળે તો આવી સમસ્યા લાંબી ચાલતી હોય તેવું બને. હૃદયના વાલ્વની તકલીફ અને બ્લોકેજની તકલીફ માટે ઊર્જા અલગ હોઈ શકે પણ બંને માટે ઈશાન અને દક્ષિણનો દોષ સમજવો જોઈએ.